اولوسلار آراسی عدالت باریش و برابرلیک شوراسی (COJEP) فرانسانین " Le Point " ژورنا‌لی‌نین جمهور باشقانی رجب طیب اردوغانی هدف آلان ادعا‌لارینی ناراضی‌لیقلا قارشیلادی.
فرانسانین " Le Point " ژورنا‌لی‌نین بو هفتکی ساییندا درج اولونان یازیدا تورکیه‌یه، جمهور باشقانی رجب طیب اردوغانا، فرانسا‌داکی تورک منشأ‌لی شخص‌لره و قوروم‌لارا قارشی ایشله‌دیلن ایفاده‌لر رئاکسیایا سبب اولدو.
اولوسلار آراسی عدالت باریش و برابرلیک شوراسی (COJEP) خبرده ایره‌لی سورولن ادعا‌لار حاقیندا یازیلی بیانات یایدی.
بیاناتدا "Le Point"  ژورنا‌لی‌نین 24 می تاریخ‌لی ساییندا فرانسادا فعالیت گؤسترن و موختلیف مدنیت‌لری تمثیل ائدن جمعیت‌لرین، یاییم قوروم لاری‌نین و سیاسی تشکیلات‌لارین هدف آلیندیغی بیلدیریلیر، بو قوروم‌لار آراسیندا "مئدیا تورک TV "، "مئدیا فرانس TV " و "مئدیا تورک Info " نون اولدوغو قئید اولونور.
بیاناتدا ژورنالین خبر پرینسیپیندن یایینا‌راق، اوز هدفلری اوچون اورتام یاراتماغا، ایجتیماعی رایی چاشدیرماغا و فرانسادا فرق‌لی مدنیت‌لره قارسی سهو دوشونجه فورمالاشدیرماغا خیدمت ائتدیگی وورغولانیر. قارا دریلی لرین برابرلیک و آزادلیق طلب‌لری‌نین 29 ایل حبسده ساخلانیلان نلسون ماندلانین شخصی نومونه‌سینده باسدیریلدیغی و جزالاندیریلدیغی، سوندا عدالتین قالیب گلدیگی و ماندلانین حبسدن چیخا‌راق نوبل باریش موکافاتی ایله تلطیف ائدیلدیگی خاطیرلادیلیر.
غرب مئدیاسی‌نین سون دؤورده تورکیه‌نین جمهور باشقانی رجب طیب اردوغانی دا شعورلو اولا‌راق هدف سئچدیگینی دقته چات‌دیران بیاناتدا دئییلیر: "21-جی عصرین نلسون ماندلاسی اردوغان‌دیر. یازی‌لارلارینیزدا اونا نه قدر افترا آتسانیز دا، بیر گون او قالیب گله‌جک. اوچ دینین مقدس شهری اولان قودسه او صاحب چیخدی. 3،5 میلیون کورد، عرب، تورکمن، سوریه-لی قاچقینا او ائو صاحب‌لیگی ائتدی. بمت باش مجلیسینده "دونیا بئش‌دن بؤیوک‌دور" دئیه‌رک، بمت تهلوکه‌سیزلیک شوراسی‌نین اصلاحات‌لارا احتیاجی اولدوغونو دونیایا او هایقیردی. بو مرحمت و عدالت موباریزی اینسان‌دیر، یوخسا دیکتاتور؟"
بیاناتدا " Le Point " ژورنا‌لی مسئولیت‌لی و عدالت‌لی اولماغا و عذر ایستمه‌یه دعوت ائدیلیر.
